**Death Grips** on vuonna 2010 perustettu yhdysvaltalainen kokeellinen hip hop -yhtye jonka jäseninä toimivat MC Ride (laulu), Zach Hill (rummut, tuottaja) sekä Andy Morin (syntikka, apulaistuottaja). Vuonna 2015 *The Skinny* -lehti kehui yhtyeen olevan "2000-luvun ensimmäinen oikeasti merkittävä bändi."

Vuoteen 2017 mennessä Death Grips oli julkaissut 32 musiikkivideota.

Historia
--------

Heti perustamispäivänään (21. joulukuuta 2010) yhtye äänitti ensimmäisen kappaleensa "Full Moon (Death Classic)". Seuraavana vuonna 8. maaliskuussa Death Grips julkaisi omakustanteisesti debyytti EP:nsä nimeltä *Death Grips,* jonka pystyi lataamaan ilmaiseksi yhtyeen nettisivuilta. Pian perässä 25. huhtikuuta julkaistun *Exmilitary* mixtapen pystyi myös vapaasti lataamaan digitaalisena. Metacritic arvosteli *Exmilitaryn* ruhtinaallisin 82 pistein.

21. huhtikuuta 2012 Death Grips julkaisi *The Money Store* albuminsa ja saman vuoden 1. lokakuussa *No Love Deep Webin* (tyylitelty *NØ LØVΣ DΣΣP WПB* tai *NO LOVE DEEP WEB*). Viimeksi mainitun levyn kansikuva herätti paljon huomiota ja keskustelua - albumin kannessa koreilee kuva Zach Hillin erektion saavuttaneesta peniksestä johon on kirjoitettu mustalla tussilla albumin nimi. Kansikuva on sensuroitu monessa verkostossa ja yhteydessä, mm. Spotifyssä.

Vuoden 2013 maaliskuussa bändi julkaisi Youtube kanavallaan "mysteerisiä" *No Hands* videoita sekä *Lock Your Doors*- kappaleen musiikkivideon. Samana vuonna 13. joulukuuta he julkaisivat kolmannen albuminsa, *Government Plates*.

Death Grips julkaisi *The Money Store* albuminsa ilmaiseksi nettisivuillaan sen aikaisen levy-yhtiönsä Epic Recordsin "selän takana", jätti ilmaantumatta omaan konserttiinsa, peruutti vuoden 2012 kansainvälisen kiertueensa sekä useita muita keikkoja - bändi oli saavuttanut hieman epävakaan maineen. 8. kesäkuuta 2014 yhtyeen Facebook sivuille puolestaan ilmestyi valokuva nenäliinasta johon oli kirjoitettu seuraava teksti;

> »*We are now at our best and so Death Grips is over. We have officially stopped. All currently scheduled live dates are canceled. Our upcoming double album The Powers That B will still be delivered worldwide later this year via Harvest/Third Worlds Records. Death Grips was and always has been a conceptual art exhibition anchored by sound and vision. Above and beyond a "band". To our truest fans, please stay legend.*» 
> 
> 

Yhtye kuitenkin jatkoi toimintaansa ja julkaisi 4. tammikuuta 2015 instrumentaalisen soundtrack levynsä *Fashion Week* jonka kappaleen sanat muodostavat lauseen "JENNY DEATH WHEN" (viittaten bändin pian julkaistavan *The Powers That B* albumin toiseen levyyn). Kahdessa osassa julkaistu *The Power That B* - niminen yhtyeen debytti tupla-albumi julkaistiin kokonaisena teoksena 31. maaliskuuta 2015. Saman vuoden kesäkuussa bändin kotisivuilla julkaistiin Hillin ja Morin yhteisen The I.L.Y.`s nimisen yhtyeen debytti studio albumi *I've Always Been Good at True Love.*

Vuonna 2016 Death Grips julkaisi sekä *Interview 2016* -EP:n (22. maaliskuuta) että *Bottomless Pit* -albumin (6. toukokuuta).

22. toukokuuta 2017 Death Grips julkaisi 22 minuuttia pitkän singlen ja videon nimeltä *Steroids (Crouching Tiger Hidden Gabber Megamix).*

Maaliskuussa 2018 bändi ilmoitti *Year of the Snitch* nimisen uuden albumin ilmestyvän heidän omien sanojensa mukaan "pian" (*coming soon*). Huhtikuussa yhtye julkaisi tulevan levyn kappaleiden nimet joista "*Streaky*", "*Black Paint*" sekä "*Flies*" julkaistiin toukokuussa heidän YouTube kanvallaan musiikkivideoiden kera.

Suomessa Death Grips on nähty esiintymässä vuoden 2017 Flow festivaaleilla. Death Grips tulee esiintymään vuoden 2023 Sideways festivaaleilla.

Zach Hillin on kerrottu työstävän elokuvaa vuodesta 2013 alkaen. Yhtyeen jäsenet ovat sanoneet, etteivät Hillin elokuva ja Death Grips liity toisiinsa.

Genre ja tyyli
--------------

Death Grips on hyvin tunnettu yhtyeen vokalistin MC Riden (oik. Stefan Corbin Burnett) tummanpuhuvista ja arvoituksellisista lyrikoista sekä aggressiivisesta ja intensiivisestä räppäystyylistään jota mm. Rolling Stone on kuvaillut "hardcore punkin ja spoken word-esityksen sekoitukseksi." Myös yhtyeen erittäin fyysisestä ja lavaesiintymisestä sekä synkistä, rajuista ja visuaalisista musiikkivideoista on tullut heidän tavaramerkkinsä.

Yhtyeen genrejä on mm. elektroninen musiikki, noise, rap, punk-rap, hip-hop, kokeellinen hip-hop, industrial.

Death Grips New Yorkist 2015

Jäsenet
-------

* MC Ride – vokalisti, lyriikat
* Zach Hill – rummut, tuotanto, syntetisaattori
* Andy Morin – tuotanto, syntetisaattori, basso

Diskografia
-----------

#### Studioalbumit

* *The Money Store* (2012)
* *No Love Deep Web* (2012)
* *Government Plates* (2013)
* *The Powers That B* (2015)
* *Bottomless Pit* (2016)
* *Year of the Snitch* (2018)

#### Mixtapet

* *Exmilitary* (2011)

#### EP.t

* *Death Grips* (2011)
* *Live from Death Valley* (2011)
* *Interview 2016* (2016)

#### Soundtrackit

* *Fashion Week* (2015)

#### Singlet

* *Full Moon (Death Classic)* (2011, *Death Grips*)
* *Guillotine* (2011, *Exmilitary*)
* *@deathgripz* (2012)
* *Poser Killer* (2012, *Deathbomb Digital Singles Club Year 1*)
* *Fyrd Up* (2012, *Deathbomb Digital Singles Club Year 1*)
* *Birds* (2013, *Government Plates*)
* *Inanimate Sensation* (2014, *The Powers That B*)
* *On GP* (2015, *The Powers That B*)
* *Hot Head* (2016, *Bottomless Pit*)
* *Eh* (2016, *Bottomless Pit*)
* *Trash* (2016, *Bottomless Pit*)
* *More Than the Fairy* (2016)
* *Steroids (Crouching Tiger Hidden Gabber Megamix)* (2017)
* *Streaky* (2018)
* *Black Paint* (2018)
* *Flies* (2018)

Lähteet
-------

1. ↑  Death Grips interview: Zach Hill on The Money Store - The Skinny *theskinny.co.uk*. Viitattu 13.2.2017. (englanniksi)
2. ↑  Death Grips *www.thirdworlds.net*.  Arkistoitu 2.12.2016. Viitattu 14.2.2017.
3. ↑  Death Grips Post NO LOVE DEEP WEB Infringement Letter From Epic Records on Facebook | Pitchfork *pitchfork.com*. Viitattu 14.2.2017.
4. ↑  Deconstructing: Death Grips’ No-Show Live Show And What We Expect From Concerts *Stereogum*.  7.8.2013. Viitattu 14.2.2017.
5. ↑  Death Grips Cancel Tour? | Pitchfork *pitchfork.com*. Viitattu 14.2.2017.
6. ↑  Death Grips: The Artist Isn't Present | Pitchfork *pitchfork.com*. Viitattu 14.2.2017.
7. ↑  Death Grips Break Up | Pitchfork *pitchfork.com*. Viitattu 14.2.2017.
8. ↑  Death Grips Share New 22-Minute Song/Mix: Listen | Pitchfork *pitchfork.com*. Viitattu 24.5.2018. (englanniksi)
9. ↑  Death Grips Reveal Strange New Album Cover Art | Pitchfork *pitchfork.com*. Viitattu 24.5.2018. (englanniksi)
10. ↑  Death Grips detail new album Year Of The Snitch *The FADER*. Viitattu 24.5.2018. (englanniksi)
11. ↑  Death Grips tulee, oletko valmis? - ekalla Streaky-sinkulla on trippailevaan biisiin yhtä trippaileva video - Rumba.fi *Rumba.fi*. Viitattu 24.5.2018.
12. ↑  Death Grips Share New Song "Black Paint" *Stereogum*.  15.5.2018. Viitattu 24.5.2018.
13. ↑  Goldfrapp, Death Grips, The Afghan Whigs ja paljon muita Flow-kiinnityksiä - Rumba.fi *Rumba.fi*. Viitattu 24.5.2018.
14. ↑  Sideways julkisti 25 uutta esiintyjää: Death Grips, Panda Bear & Sonic Boom, Ruusut-erikoiskeikka… *Soundi.fi*.  31.1.2023. Viitattu 25.4.2023.
15. ↑  Death Grips to Soundtrack Feature Film Directed and Written by Zach Hill, Working on New Album | Pitchfork *pitchfork.com*. Viitattu 14.2.2017.
16. ↑  Death Grips Implode Punk and Rap Borders on New LP *Rolling Stone*. Viitattu 14.2.2017.
17. ↑  Stefan Burnett Live Moments (Death Grips) *Video*.
18. ↑  Death Grips: Death Grips - You might think he loves you for your money but I know what he really loves you for it's your brand new leopard skin pillbox hat (Official Music Video) *Musiikki video*.  13-11-2013. Death Grips.
19. ↑  Death Grips: Death Grips - Full Moon (Death Classic) (Official Music Video) *Musiikki video*.  08-03-2011. Death Grips.
20. ↑  Death Grips: Death Grips - Guillotine (It goes Yah) (Official Music Video) *Musiikki video*.  26-04-2011. Death Grips.

Aiheesta muualla
----------------

* Kuvia tai muita tiedostoja aiheesta **Death Grips** Wikimedia Commonsissa